Snorri Einarsson var níutíu prósent ánægður með daginn eftir að hafa lokið 15 kílómetra skíðagöngu á Vetrarólympíuleikunum í Beijing í morgun. Þá keppti Hólmfríður Dóra Friðgeirsdóttir í risasvigi sem var hennar þriðja og síðasta grein á leikunum.
Hólmfríður hafnaði í 32. sæti í risasvigi kvenna í nótt sem var lokagrein hennar af þremur á leiknum.
Þetta var ótrúlega gaman en ég gerði stór mistök í erfiðri hægri beygju. Ég hélt þá að ég væri að fara út úr en ég náði að bjarga því. En bara ótrúlega gaman að koma í mark í risasvigi
, eitthvað sem ég bjóst kannski ekki við ég væri að fara keppa í á Ólympíuleikum þannig ég er bara mjög sátt við það.
Þetta voru hennar fyrstu leikar og hún segir upplifunina hafa verið góða. Þá stefnir hún ótrauð á næstu leika sem verða á Ítalíu 2026.
Ég stefni klárlega á það. Þetta er bara búið að vera svo ótrúlega gaman að ég væri mjög til í að fara aftur. Næst er 2026 í Cortina
, ég gæti ekki ímyndað mér betra svæði að fara á Ólympíuleika.
Snorri Einarsson keppti í 15 kílómetra skíðagöngu. Hann gerði vel og hafnaði í 36. sæti af 99 keppendum, en þegar RÚV náði tali af honum var ekki orðið ljóst hvaða sæti hann myndi enda í enda var hann framarlega í rásröðinni.
Ég er níutíu prósent ánægður með daginn en þetta var ekki alveg fullkomið, en það eru nú ekki allar keppnir svoleiðis.Ég fékk náttúrulega færið og veðrið sem mig langaði í síðar, vind og kulda.
svo ég hlakka til þarna 50..
Snorri keppir næst með Isak Stianson Pedersen í liðakeppni í spretti á miðvikudaginn. Núna klukkan tíu mínútur fyrir eitt hefst keppni í magasleða karla á leikunum á RÚV. Fjölmargar útsendingar verða svo frá og með miðnætti frá áttunda keppnisdegi leikanna.
